cyanic-selkie/wikianc huggingface dataset:
కైతికాలు
కైతిక ప్రక్రియ లక్షణాలు:
మాత్ర ఛందస్సులో రాయాలి
ఉదాహరణలు:
లఘవు=1,గురువు=2 మాత్రలు
1) పూ ల న్ని  ప ర వ శిం చే
2   2  1   1  1 1  2   2 =12 మాత్రలు
2) అం ద మై న పం డ గ
2   1  2   1  2   1  1  =10
3) అ మ్మా యి లం ద రు
2   2    1    2   1  1  =9
4) ఆ డి పా డు మెం డు గ
5) మా ఊరి బతుకమ్మ
6) సిరి సంపదలివ్వమ్మ
2  2  1   2   1  2  =10
తీ ర్చి ది ద్దు వ ని త లు
2   1  2  1  1  1  1  1= 10
బ తు క మ్మ  పా ట ల తో
మా ఊరి బతుకమ్మ
చిరు నప్వుల పువ్వమ్మ
అ మ్మ లే ని ఇం టి లో
2   1   2  1  2    1  2  =11
అ ను రా గం మూ ల న
1   1   2  2    2    1  1==10
క న్న త ల్లి లే కుం టే
2  1  2  1  2  2   2==12
జీ వి తం లో  రో ద న
2  1   2   2   2  1  1 =11
కనిపించే దేవత
కన్నతల్లే ఇలలోన
నా  దే శం నీ దై న
2   2  2   2  2 1=11
నీ  దే  శం  నా దై న
2   2   2    2   2   1=11
1  1  2  1 2  1  2  2=12
ఎం దు కు  ఈ  హై రా న
మారవోయి ఓ మనిషి
ఉగ్రవాదాన్ని వదిలేసి
మరు జన్మ కు ముందుగా
మరణానికి ముగింపుగా
పుడమితల్లి కడుపులో
నిరీక్షణమే జీవితంముక్కారు శ్రమించి
బంగారం పండిస్తరు
ఆఖరికి మిగిలింది
అర్ధాకలితో చస్తరు
వారేవ్వా రైతులు
కోలాటాలు వచ్చే
చప్పట్లు తగ్గిపాయె
నోటి పాట మూగబాయె
వారెవ్వా బతుకమ్మ
మొత్తానికి బతికావమ్మ
కరచాలనం చేస్తూ
కత్తులను దువ్వుతరు
వెన్నంటి ఉంటూనే
గోతిలొ తోసేస్తరు
నొచ్చుకున్న గుచ్చుకున్న
ఒక్క మాట చెబుతున్నా
ఆడమనసు మెత్తనన్న
ఎన్నడు నొప్పించకన్నా
వారేవ్వా బాలికలు
ఎదుటి వారి నెంచ
సిద్ధహస్తులు వీరు
తమను తామెంచ
సాహసించ లేరు
వారేవ్వా కొందరు
గురివింద గింజలు
నేటి మహిళ మదిలో
సంద్రమంత వేదన
ఎంతస్థాయి నందిన
చిన్న చూపు మదిలోన
మారవోయి మనిషి
సమన్యాయం కల్పించి
తరువు పెంచువాడు
నరికివేయు వాడు
వారేవ్వా మానులు
మహిళోన మణులు
ప్రగాఢమైన ప్రేమ
తల్లి దండ్రుల బంధము
ఆత్మీయమైన ప్రేమ
తోబుట్టువు బంధం
వారేవ్వా దేహం నీవు
చనిపొనింట నుంతురే
నవధాన్య లక్ష్ములు
ఆవు పేడ వేడుకలో
వారేవ్వా సంక్రాంతి
అందరికారోగ్య క్రాంతి
కష్టాల తిమిరాలు
సుఖాల చుట్టితే
కన్నీటి మేఘాలు
వారేవ్వా జీవితం
నిండు నరకయాతనం
గోస్కుల రమేష్ ,కైతికాల సృష్టికర్త రచించిన కొన్ని కైతిక ఉదాహరణలు
1
తీరం దాటేసినాక
వ్యర్థ వ్యధను పడుతువా
జాగోమని అడుగేస్తే
జయం గడప నుండదా
2
మురికి గుంటన తామర
ముత్యం లా వెలుగురా
ఆశావాదం నుండగా
ముళ్ళు పూలుగా మారవా
ప్రయత్నాన్ని మొదలెడితే
శిల వలెనే మిగిలేవు
అది చూసి భయపడితే
మొదలెట్టీ  మానవా
మోహన్ డై నిలవవా
4
అనుమానం వీడరా
ఆకాశం హద్దురా
జడివానై కురవరా
జగమంతా నిండరా
సెలయేరాలోచనైతే
5
కనుగాంచని మోక్తికం
కప్పల పాలే కదా
గుణమును గుర్తించ కున్న
పాలు పసి కడుగే కదా
ఓ హోహొ మానవా
ప్రతిభను పసిగట్టి నడువు
6
చుట్టు ముళ్ళున్న వని
సుమ సౌరభ మాపునా
తేటి పరుగు లాపునా
సహజత్వం ఎలాగుంటే
సాటి తత్త్వమలాగుండు
7
నాది నీదనే దేమి
లోకంలో నుండురా
చచ్చి కాలి బూడిదైనా
నీట కలిసి పోవురా
నన్నయ్య తిక్కన ల
తీపి చెదిరి పోయేనా
8
ప్రయత్నిస్తే చరితలో
పరిమళమై నిలవొచ్చు
బాధ బురదన చిక్కితే
మన్నే పోగేయ వచ్చు
వారేవ్వా మానవా
కవన సిరులు నిలపవా
9
సౌజన్యమే పెట్టుబడి
మనిషి తనమే రాబడి
ప్రయత్నించి విఫలమైన
పునాది మిగులుబడి
నట్వర్ ఠక్కర్
నట్వర్ ఠక్కర్ (1932 - అక్టోబర్ 7, 2018) నాగాలాండ్ కు చెందిన సామాజిక కార్యకర్త. ఈయనను నాగాలాండ్ గాంధీ గా పిలుస్తారు. ఈయన పద్మశ్రీ పురస్కార గ్రహీత.
మరిన్ని విశేషాలు
ఈయన ఆశ్రమం స్థాపించిన సమయంలో, నాగ తిరుగుబాటుదారులు, భారత సైన్యం యుద్ధంలో ఉన్నారు. ఈయన తన ఆశ్రమంలో తేనెటీగల పెంపకం, గుర్ ఉత్పత్తి, చమురు ఘనీలు, బయోగ్యాస్ ప్లాంట్, యాంత్రిక వడ్రంగి వర్క్‌షాప్, ఖాదీ అమ్మకపు దుకాణాలతో సహా వివిధ అభివృద్ధి, ఆదాయ ఉత్పత్తి కార్యకలాపాలలో నివాసితులకు  ఆశ్రయం కల్పించాడు. ఇవేకాక పాఠశాల డ్రాప్-అవుట్స్, శారీరకంగా వికలాంగుల కోసం ఒక వృత్తి శిక్షణా కేంద్రాన్ని తన ఆశ్రమంలో ప్రారంభించాడు. ఈయన నాగాలాండ్‌లో ఉన్న సమయంలో అనేకసార్లు తిరుగుబాటుదారులు రాష్ట్రాన్ని విడిచిపెట్టమని హెచ్చరించేవారు. కానీ ఆనాటి భారత ప్రధాని జవహర్‌లాల్ నెహ్రూ ఈయనను గ్రామంలో ఉండటానికి, తన పనిని కొనసాగించమని ప్రోత్సహించి, తన కార్యక్రమాలను ప్రోత్సహించడానికి నిధులు కూడా కేటాయించారు. ఈయన కొన్నిసార్లు సైన్యం, గ్రామస్తుల మధ్య మధ్యవర్తిగా వ్యక్తిగత చర్చలు, చర్చల ద్వారా బంధాలను బలోపేతం చేయడానికి ప్రయత్నించాడు. ఈయన ప్రయత్నాల కారణంగా 2006లో చుచుయిమ్లాంగ్ గ్రామంలో నేషనల్ ఇన్స్టిట్యూట్ ఆఫ్ ఎలక్ట్రానిక్స్ అండ్ ఇన్ఫర్మేషన్ టెక్నాలజీ యొక్క విస్తరణ కేంద్రం ప్రారంభించబడింది. ఈయన సేవలకు మెచ్చిన గ్రామస్తులు "మహాత్మా గాంధీ సెంటర్ ఆఫ్ సోషల్ వర్క్ (ఎంజిసిఎస్డబ్ల్యు)" నిర్మాణం కోసం "నాగాలాండ్ గాంధీ ఆశ్రమానికి" 232 ఎకరాల (94 హెక్టార్లు) భూమిని విరాళంగా ఇచ్చారు.
వ్యక్తిగత జీవితం
ఈయన 1956 లో నాగ క్రిస్టియన్ లెంటినా ఆవోను వివాహం చేసుకున్నాడు. వీరికి ఇద్దరు కుమార్తెలు, ఒక కుమారుడు.
మరణం
ఈయన అక్టోబర్ 7, 2018 న అస్సాంలోని గువహతి ఆసుపత్రిలో మరణించాడు.
మూలాలు
వర్గం:1932 జననాలు వర్గం:2018 మరణాలు వర్గం:పద్మశ్రీ పురస్కార గ్రహీతలు
మాండీ తఖర్
మాండీ తఖర్, పంజాబీ, హిందీ, తమిళ సినిమా నటి.
జననం, విద్య
మాండీ తఖర్ 1982, మే 1న యుకె లోని వోల్వర్‌హాంప్టన్ నగరంలో జన్మించింది. మాండీ మూలాలు పంజాబ్‌లోని ఫగ్వారా సమీపంలోని మలియానా అనే చిన్న గ్రామంలో ఉన్నాయని గుర్తించింది. 17 సంవత్సరాల వయస్సులో కింగ్‌స్టన్ విశ్వవిద్యాలయంలో నాటకరంగంలో కోర్సు అభ్యసించడానికి లండన్‌కు వెళ్ళింది. భారతీయ సినిమారంగంలో నటిగా పని చేయడానికి 2009లో యుకె నుండి భారతదేశానికి వచ్చింది.
సినిమారంగం
మాండీ ముంబైకి వెళ్ళి, 2010లో వచ్చిన ఏకం - సన్ ఆఫ్ సాయిల్ సినిమాలో ప్రఖ్యాత పంజాబీ గాయకుడు బబ్బు మాన్ సరసన నటించింది. తరువాత మీర్జా - ది అన్‌టోల్డ్ స్టోరీ సినిమాలో సూపర్ స్టార్ గిప్పీ గ్రేవాల్ సరసన ప్రధాన పాత్ర పోషించింది. సాహిబా పాత్రలో పిటిసి పంజాబీ ఫిల్మ్ అవార్డ్స్‌లో ఉత్తమ నటిగా ఎంపికైంది.
2013లో, తు మేరా 22 మెయిన్ తేరా 22 సినిమాలో అమ్రీందర్ గిల్, హనీ సింగ్‌లతో కలిసి నటించింది. ఉపాధ్యాయురాలిగా నటించిన మాండీ, 6వ పంజాబీ ఫిల్మ్ అండ్ మ్యూజిక్ ఫెస్టివల్‌లో 2012-2013లో అత్యంత ప్రముఖమైన & పాపులర్ ఫేస్, యూత్ ఐకాన్‌గా అవార్డును పొందింది.
వెంకట్ ప్రభు దర్శకత్వంలో కార్తీ నటించిన బిరియాని సినిమాతో తమిళ సినిమారంగంలోకి అడుగుపెట్టింది. పిటిసి పంజాబీ ఫిల్మ్ అవార్డ్స్‌లో ఉత్తమ సహాయ నటిగా అవార్డును గెలుచుకుంది.
2017 ప్రారంభంలో రబ్ డా రేడియో అనే పంజాబీ సినిమాలో కనిపించింది. 2017లో సుఖీ బార్ట్‌తో కలిసి బ్రిట్ ఆసియా టీవీ మ్యూజిక్ అవార్డ్స్‌కు కో-హోస్ట్ గా చేసింది.
బయటి లింకులు
వర్గం:తమిళ సినిమా నటీమణులు వర్గం:హిందీ సినిమా నటీమణులు వర్గం:జీవిస్తున్న ప్రజలు వర్గం:పంజాబీ సినిమా నటీమణులు
అడాయీ యోనత్
అడాయి యోనత్ (עדה יונת, ) (జననం 1939 జూన్ 22) ఇటాలియన్ క్రిస్టలోగ్రాఫర్ అయిన ఆమె రిబోసం నిర్మాణం గురించి చేసిన పరిశోధనలతో అంతర్జాతీయంగా గుర్తించబడుతుంది. ఆమె ప్రస్తుతం " హెలెన్ అండ్ మిల్టన్ ఏ కిమ్మెల్మాన్ బయోమాలిక్యులర్ స్ట్రక్చర్, అసెంబ్లీ ఆఫ్ ది వైజ్మెన్ ఇంస్టిట్యూట్ ఆఫ్ సైంస్ డైరెక్టర్‌గా బాధ్యత వహిస్తుంది. 2009 లో ఆమె రసాయనశాస్త్రంలో " నోబెల్ బహుమతి " అందుకున్నది. ఆమె ఈ బహుమతిని వెంకటరామన్ రామక్రిష్ణన్, థోమస్ ఏ స్టెయిజ్ లతో కలిసి అందుకున్నది. ఆమె 10 ఇజ్రాయిల్ నోబెల్ బహుమతి గ్రహీతలలో మొదటి మహిళా నోబెల్ పురస్కార గ్రహీతగా గుర్తించబడుతుంది. అలాగే మిడిల్ ఈస్ట్‌లో సైంస్‌లో నోబెల్ బహుమతి అందుకున్న మొదటి మహిళగా కూడా గుర్తించబడుతుంది. 45 సంవత్సరాలలో రసాయశాస్త్రంలో నోబెల్ బహుమతి అందుకున్న మొదటి మహిళగా కూడా గుర్తించబడింది. అయినప్పటికీ ఆమె మహిళగా నోబెల్ బహుమతి అందుకోవడంలో ప్రత్యేకత ఏమీ లేదని అభిప్రాయపడింది.
జీవిత చరిత్ర
యోనత్ (née Lifshitz)
జెరుసలేం లోని జ్యూలా క్వార్టర్స్‌లో జన్మించింది. ఆమె తల్లితండ్రులు హిల్లెట్, లిఫ్‌షిత్జ్ జియోనిస్ట్ యూదులు. వారు పాలస్తీనా నుండి ఇజ్రాయిల్ రూపొందించక ముందు (1933) వలస వెళ్ళారు. ఆమె తండ్రి రబ్బీ (మతసంబంధిత విషయాలను బోధించేవాడు). ఆయన రబ్బినికల్ కుటుంబం నుండి వచ్చాడు. వారు జెరుసలేంకు వచ్చిన తరువాత గ్రోసరీవ్యాపారం ఆరంభించారు. అయినప్పటికీ అది నిర్వహించడం కష్టమని గ్రహించారు. వారు ఇరుకైన క్వార్టర్లలో ఇతర కుటుంబాలతో కలిసి నివసించేవారు. ఆమె తన ఙాపకాలను వివరించే సమయంలో పుస్తకాలు చదవడం మాత్రమే ఆమెను చురుకుగా ఉంచేదని అభిప్రాయం వెలిబుచ్చింది. ఒక వైపు పేదరికం బాధిస్తున్నప్పటికీ ఆమె తల్లితండ్రులు ఆమెను బెయిట్ హకెరం (జరుసలేం) కు పంపారు. ఆమె తండ్రి తన 42వ సంవత్సరంలో మరణించిన తరువాత వారు తమ నివాసం టెల్ అవివ్‌కు మార్చుకున్నారు. తరువాత యోనత్‌కు "టిచాన్ హదాష్ హై స్కూల్" అంగీకారం లభించింది. ఆమె తల్లి ఆమె కొరకు ట్యూషన్ ఫీజు కట్టడానికి బదులుగా ఆమె విద్యార్ధులకు గణితపాఠాలు బోధించింది. యువతిగా ఆమె పోలిష్, ఫ్రెంచ్ పరిశోధకురాలు "మేరీ క్యూరీ" తనకు ప్రేరణ కలిగించిందని చెప్పింది. ఆమె చిన్నవయసులో మేరీక్యూరీ చేత ప్రేరితమైనప్పటికీ ఆమె మేరీక్యూరీ జీవితచరిత్ర చదివిన తరువాత తన అభిప్రాయం మార్చుకుంది. తరువాత ఆమె కాలేజి చదువు కొరకు తిరిగి జెరుసలేం చేరుకుంది. 1962 "హెబ్ర్యూ యూనివర్శిటీ ఆఫ్ జెరుసలేం" లో రసాయనశాస్త్రంలో డిగ్రీ పూర్తిచేసింది. 1964లో బయోకెమిస్ట్రీలో మాస్టర్ డిగ్రీ పూర్తిచేసింది. తరువాత ఆమె "వైజ్మన్ ఇంస్టిట్యూట్ ఆఫ్ సైన్సు" ఎక్స్- రే ", క్రిస్టలోగ్రాఫిక్ లలో పి.హెచ్.డి సాధించింది. ఆమెకు పి.హెచ్.డి. సలహాదారుగా వొలిఫ్ ట్రౌబ్ ఉన్నాడు.   ఆమెకు కుమార్తె (హజిత్ యోనత్) షెబా సెంటర్‌లో డాక్టర్‌గా ఉంది. ఆమె మనుమరాలు నోయా. యాంటీ- ఆకుపేషన్ యాక్టివిస్ట్ డాక్టర్ రుచమా మార్టన్ కజిన్ సిస్టర్. ఆమె హమాస్ ఖైదీల నిబంధనరహిత విడుదల కొరకు పిలుపు ఇచ్చింది.
పరిశోధకురాలిగా
యోనత్ కార్నెజీ మెలాన్ యూనివర్శిటీ, ఎం.ఐ.టి. (1970) లలో పోస్ట్ డాక్టొరల్ బాధ్యత వహించింది. ఎం.ఐ.టి. (1970) లలో పోస్ట్ డాక్టొరల్ చేసే సమయంలో నోబెల్ బహుమతి గ్రహీత "విలియం లిప్స్కొంబ్" (హార్వర్డ్ యూనివర్శిటీ) ప్రయోగశాలలో కొంతకాలం పనిచేసింది. 1970లో ఆమె ప్రొటీన్ క్రిస్టలోగ్రఫీ ప్రయోగశాల స్థాపించి ఒక దశాబ్ధకాలం అందులో పనిచేసింది. 1979 నుండి 1984 వరకు ఆమె మాక్స్ ప్లాంక్ ఇంస్టిట్యూట్ ఫర్ మాలిక్యూల్ జెనెటిక్స్ (బెర్లిన్) వద్ద "హెయింజ్- గుంటర్ విట్మన్" బృందంతో పనిచేసింది. 1977-1978 వరకు " యూనివర్శిటీ ఆఫ్ చికాగో "విజిటింగ్ ప్రొఫెసర్‌"గా పనిచేసింది. 1986-2004 వరకు జర్మనీ లోని హబర్గ్ వద్ద ఉన్న డెసీలో ఆమె "మాక్స్- ప్లాంక్ ఇంస్టిట్యూట్"ను నిర్వహించింది. అదే సమయంలో వైజ్మన్ ఇంస్టిట్యూట్‌లో పరిశోధనా కార్యక్రమాలు నిర్వహించింది. తరువాత యోనత్ ప్రొటీన్ బయోసింథసీస్, రిబొసొమల్ క్రిస్టలోగ్రఫీలలో మెకానిజంస్ మీద దృష్టి కేంద్రీకరించింది. ఇందులో ఆమె దాదాపు 20 సంవత్సరాలు ఇక్కడ కృషిచేసింది. రిబొసంస్ ఆర్.ఎన్.ఎ.ను ప్రొటీన్‌గా మారుస్తాయి. అవి మైక్రోబ్స్ కంటే కొంచం వ్యత్యాసంగా ఉండడమే అందుకు కారణం.
అవార్డులు, గౌరవాలు
యోనత్ " యునైటెడ్ స్టేట్స్ నేషనల్ అసెంబ్లీ ఆఫ్ సైన్సు, ది అమెరికన్ అకాడమీ ఆఫ్ ఆర్ట్స్ అండ్ సైంసెస్, ది ఇజ్రాయిల్ అకాడమీ ఆఫ్ సైంసెస్ అండ్ హ్యూమనిటీస్, ది యురేపియన్ మాలిక్యులర్ బయాలజీ ఆర్గనైజేషన్ లలో సభ్యత్వం కలిగి ఉంది. 2014 అక్టోబరు 14 శనివారం పోప్ ఫ్రాంసిస్ చేత యోనత్‌ పొనిటిఫికల్ అకాడమీ ఆఫ్ సైంసెస్ ఆర్డనరీ మెంబర్‌గా ప్రతిపాదించబడింది.
అదే సంవత్సరం ఆమె డీ లా సల్లే యూనివర్శిటీ ; మనీలా (ఫిలిప్పైన్), జోసెఫ్ ఫౌరొయర్ యూనివర్శిటీ; గ్రినోబుల్ (ఫ్రాన్) ది మెడికల్ యూనివర్శిటీ (పోలాండ్), యూనివర్శిటీ ఆఫ్ వార్‌విక్ (యునైటెడ్ కింగ్డం) ల నుండి " గౌరవ డాక్టరేట్ " పొందింది.
వికాస్ పీడియా
వికాస్ పీడియా (భారత ప్రగతి ద్వారం) “వికాస్ పీడియా” అనేది, గ్రామీణ సాధికారతకు అంకితమైన ఒక జాతీయస్థాయి పోర్టల్. ఇది గ్రామీణ సాధికారతకు ఉజ్వలమైన సమాచార ప్రసార సాంకేతిక విజ్ఞానం (ఐ.సి.టి) ద్వారా ఇ-విజ్ఞానం అందించటానికి ఏర్పడింది.
భారత ప్రగతి ద్వారం అనే పధకం ద్వారా దేశ వ్యాప్తంగా గ్రామీణ, సామాజిక అభివృద్ధికి దోహదం చేసే విధంగా బహు భాషా వెబ్ పోర్టల్ ను అభివృద్ధి చేస్తున్నారు. ఈ పోర్టల్ 6 ముఖ్యమైన జీవనోపాధి రంగాలు అనగా వ్యవసాయం, విద్య, ఆరోగ్యం, శక్తి వనరులు, సామాజిక సంక్షేమం, ఇ-పాలన లకు సంబంధించిన సమాచారాన్ని గ్రామీణ ప్రజలకు అందుబాటులోకి తెచ్చే ప్రయత్నం చేస్తున్నారు.
వికాస్ పీడియా బహుభాషా పోర్టల్ ను మరింత మెరుగు పరిచేందుకు ప్రగతి సంగణన వికాస కేంద్రం (సి-డాక్), వారు ఇండియన్ గ్రామీన్ సర్వీసెస్ (ఐ.జి.ఎస్.) సంస్థను ఆంధ్రప్రదేశ్ రాష్ట్ర నోడల్ ఏజెన్సీ (ఎస్.ఎన్.ఏ.) గా ఎంపిక చేసింది.
దీనిలో ప్రధాన విభాగాలు
ఆరోగ్యం
ఈ విభాగంలో గ్రామీణ భారతదేశ ప్రజలకు ఆరోగ్య భద్రత పైన ముఖ్యంగా మాతా శిశు ఆరోగ్యానికి గల ప్రాధాన్యత పై అవగాహన కల్పించడం, దానికి కావలసిన ముఖ్యమైన సమాచారాన్ని అందజేయడం ఈ బహు బాషా పోర్టల్ యొక్క లక్ష్యం. ఈ పోర్టల్ లో దీనికి సంబంధించిన ఇతర ముఖ్యమైన అంశాలు పౌష్టికాహారం, పరిశుభ్రత, ప్రాథమిక చికిత్స, వ్యాధులు గురించి సమాచారం కల్పిస్తుంది.
విద్య
ఈ విభాగంలో ప్రాథమిక విద్య, బాలల హక్కులు, పధకాలు, స్కీములు, బాలల ప్రపంచం, ఉపాధ్యాయ వేదిక, విద్య - ఉత్తమ పధ్ధతులు మొదలగున అంశాల గురించి సమాచారం కల్పిస్తుంది
సామాజిక సంక్షేమం
ఈ విభాగంలో సామాజిక సంక్షేమానికి సంబంధించిన అంశాల గురించి సమాచారం కల్పిస్తుంది
శక్తి వనరులు
ఈ విభాగంలో గ్రామీణ శక్తికి సంబంధించిన సమాచారం కల్పిస్తుంది
ఇ-పాలన
ఈ విభాగంలో ఇండియాలో ఇ-పాలనకు సంబంధించిన సమాచారం కల్పిస్తుంది
సమాచార, సంచార సాంకేతిక రంగం, దానిని ఉపయోగించుకొనడానికి శిక్షణ, వాటికవసరమైన పుస్తకాలు కూడా దీని ద్వారా పొందవచ్చు. ఐటిలో ప్రాథమికాంశాలు, డాక్యుమెంటేషన్ పై ప్రాథమికాంశాలు అనే పుస్తకాలు తెలుగులో తయారు చేసింది.
భాగస్వామ్యం
వికాస్ పీడియా అని పిలువబడే ఈ వెబ్ పోర్టల్ నిజ జీవితంలో అందరికీ అవసరమయ్యే, నమ్మకమైన సమాచార ఉత్పత్తులను, సేవలను గ్రామీణ భారతానికి వారి వారి స్థానిక భాషల్లో అందజేస్తుంది. ఇంటర్నెట్ వాడకం, ఇతర సమాచార పరిజ్ఞాన ఉపకరణాల వాడకం, జ్ఞానాన్ని పంచుకోవడం ద్వారా ప్రజలు వారి జీవనోపాధులను మెరుగుపరుచుకోవడానికి ఈ పోర్టల్ అవకాశం కల్పిస్తుంది వికాస్ పీడియా ప్రతి రాష్ట్రంలో విషయ సమాచారాభివృద్ధి, చైతన్య కార్యక్రమాలు నిర్వహిస్తుంది. ఈ పొర్తల్ రానున్న కాలంలో అన్ని భారతీయ భాషలు అనువదించనుంది.
పనితీరు గణాంకాలు
సగటు వాడుకరుల సంఖ్య మార్చి 2010 లో 2630 వుండగా అది మార్చి 2011 నాటికి 4460 కు చేరింది. ఎనిమిది భాషలకు కలిపి సగటు రోజు వారి పేజీ వీక్షణలు 13350 గా నమోదు అయ్యాయి. మార్చి 2011 లో ఒక్క తెలుగు వికీపీడియా సగటురోజు వీక్షణలు దాదాపు 80000 గా ఉంది.
అధికారిక వెబ్-సైటు
వర్గం:అంతర్జాలంలో తెలుగు వర్గం:భారత ప్రభుత్వం
భక్న కలాన్
భౌగోళికం, జనాభా
భక్న కలాన్ (Bhakna kalan) (408) అన్నది అమృత్‌సర్ జిల్లాకు చెందిన Amritsar- II తాలూకాలోని గ్రామం, ఇది 2011 జనగణన ప్రకారం 587 ఇళ్లతో మొత్తం 3264 జనాభాతో 524 హెక్టార్లలో విస్తరించి ఉంది. సమీప పట్టణమైన అమృత్‌సర్ అన్నది 16 కి.మీ. దూరంలో ఉంది. గ్రామంలో మగవారి సంఖ్య 1725, ఆడవారి సంఖ్య 1539గా ఉంది. షెడ్యూల్డ్ కులాల సంఖ్య 937 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37635.
విద్యా సౌకర్యాలు
గ్రామంలో 1 ప్రైవేటు బాలబడులుఉంది గ్రామంలో 1 ప్రభుత్వ ప్రాథమిక పాఠశాలఉందిగ్రామంలో 3 ప్రైవేటు ప్రాథమిక పాఠశాలఉన్నాయి గ్రామంలో 1 ప్రభుత్వ మాధ్యమిక పాఠశాలఉందిగ్రామంలో 3 ప్రైవేటు మాధ్యమిక పాఠశాలఉన్నాయి గ్రామంలో 1 ప్రభుత్వ మాధ్యమిక పాఠశాలఉంది గ్రామంలో 1 ప్రభుత్వ సీనియర్ మాధ్యమిక పాఠశాలఉంది సమీప"ఆర్ట్స్, సైన్స్, కామర్సు డిగ్రీ కళాశాలలు" (Amritsar)గ్రామానికి 5 నుంచి 10 కిలోమీటర్ల లోపే ఉంది. సమీపఇంజనీరింగ్ కళాశాలలు (Amritsar)గ్రామానికి 5 నుంచి 10 కిలోమీటర్ల లోపే ఉంది. సమీపవైద్య కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపమేనేజ్మెంట్ సంస్థలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపపాలీటెక్నిక్ లు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవృత్తివిద్యా శిక్షణ పాఠశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఅనియత విద్యా కేంద్రాలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపదివ్యాంగుల ప్రత్యేక పాఠశాల (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇతర విద్యా సౌకర్యాలు (Amritsar) గ్రామానికి 10 కిలోమీటర్ల కన్నా దూరంలో ఉంది
ప్రభుత్వ వైద్య సౌకర్యాలు
సమీపసామాజిక ఆరోగ్య కేంద్రంగ్రామానికి 5 కిలోమీటర్ల లోపే ఉంది. గ్రామంలో 1 ప్రాథమిక ఆరోగ్య కేంద్రాలుఉంది గ్రామంలో 1 ప్రాథమిక ఆరోగ్య ఉప కేంద్రాలుఉంది గ్రామంలో 1 మాతా శిశు సంరక్షణా కేంద్రాలుఉంది సమీపటి.బి వైద్యశాలలు గ్రామానికి 10 కిలోమీటర్ల కన్నా దూరంలో ఉంది సమీపఅలోపతీ ఆసుపత్రి గ్రామానికి 10 కిలోమీటర్ల కన్నా దూరంలో ఉంది సమీపప్రత్యామ్నాయ ఔషధ ఆసుపత్రి గ్రామానికి 10 కిలోమీటర్ల కన్నా దూరంలో ఉంది గ్రామంలో 1 ఆసుపత్రిఉంది గ్రామంలో 1 పశు వైద్యశాలలుఉంది గ్రామంలో 1 సంచార వైద్య శాలలుఉంది సమీపకుటుంబ సంక్షేమ కేంద్రాలుగ్రామానికి 5 కిలోమీటర్ల లోపే ఉంది.
ప్రైవేటు వైద్య సౌకర్యాలు
గ్రామంలో 2 ఎంబిబిఎస్ డిగ్రీలు కలిగిన వైద్యుడుఉన్నాయి
గ్రామంలో 1 డిగ్రీలు లేని వైద్యుడుఉంది
గ్రామంలో 5 మందుల దుకాణాలుఉన్నాయి
తాగు నీరు
శుద్ధిచేసిన కుళాయి నీరుగ్రామంలో లేదు శుద్ధి చేయని కుళాయి నీరుగ్రామంలో ఉంది మూత వేసిన బావుల నీరుగ్రామంలో లేదు మూత వేయని బావులు నీరుగ్రామంలో లేదు చేతిపంపుల నీరుగ్రామంలో ఉంది గొట్టపు బావులు / బోరు బావుల నీరుగ్రామంలో ఉంది ప్రవాహం నీరుగ్రామంలో లేదు నది / కాలువ నీరుగ్రామంలో లేదు చెరువు/కొలను/సరస్సు నీరుగ్రామంలో లేదు
సమాచార, రవాణా సౌకర్యాలు
పోస్టాఫీసుగ్రామంలో లేదు.సమీపపోస్టాఫీసు గ్రామానికి 10 కిలోమీటర్ల కన్నా దూరంలో ఉంది గ్రామ పిన్ కోడ్ టెలిఫోన్లు (లాండ్ లైన్లు)గ్రామంలో ఉంది. పబ్లిక్ ఫోన్ ఆఫీసుగ్రామంలో ఉంది. మొబైల్ ఫోన్ కవరేజిగ్రామంలో ఉంది. ఇంటర్నెట్ కెఫెలు / సామాన్య సేవా కేంద్రాలుగ్రామంలో ఉంది. ప్రైవేటు కొరియర్గ్రామంలో లేదు.సమీపప్రైవేటు కొరియర్ గ్రామానికి 10 కిలోమీటర్ల కన్నా దూరంలో ఉంది పబ్లిక్ బస్సు సర్వీసుగ్రామంలో ఉంది. ప్రైవేట్ బస్సు సర్వీసు గ్రామంలో ఉంది. రైల్వే స్టేషన్లుగ్రామంలో లేదు.సమీపరైల్వే స్టేషన్లు గ్రామానికి 10 కిలోమీటర్ల కన్నా దూరంలో ఉంది ఆటోలుగ్రామంలో ఉంది. టాక్సీలుగ్రామంలో ఉంది. ట్రాక్టరుగ్రామంలో ఉంది. గ్రామం జాతీయ రహదారితో అనుసంధానం కాలేదు.సమీపజాతీయ రహదారిగ్రామానికి 5 నుంచి 10 కిలోమీటర్ల లోపే ఉంది.. గ్రామం రాష్ట్ర హైవేతో అనుసంధానం కాలేదు.సమీపరాష్ట్ర హైవేగ్రామానికి 5 నుంచి 10 కిలోమీటర్ల లోపే ఉంది.. గ్రామం ప్రధాన జిల్లా రోడ్డుతో అనుసంధానం కాలేదు.సమీపప్రధాన జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది.. గ్రామం ఇతర జిల్లా రోడ్డుతో అనుసంధానం కాలేదు.సమీపఇతర జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది..
సమీపనీటితో బౌండ్ అయిన మెకాదం రోడ్డు గ్రామానికి 10 కిలోమీటర్ల కన్నా దూరంలో ఉంది
మార్కెటింగు, బ్యాంకింగు
ఏటియంగ్రామంలో లేదు.సమీపఏటియంగ్రామానికి 5 నుంచి 10 కిలోమీటర్ల లోపే ఉంది. వ్యాపారాత్మక బ్యాంకుగ్రామంలో లేదు.సమీపవ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది. సహకార బ్యాంకుగ్రామంలో లేదు.సమీపసహకార బ్యాంకుగ్రామానికి 5 నుంచి 10 కిలోమీటర్ల లోపే ఉంది. వ్యవసాయ ఋణ సంఘంగ్రామంలో ఉంది. స్వయం సహాయక బృందంగ్రామంలో ఉంది. పౌర సరఫరాల శాఖ దుకాణంగ్రామంలో ఉంది. వారం వారీ సంతగ్రామంలో లేదు.సమీపవారం వారీ సంత గ్రామానికి 10 కిలోమీటర్ల కన్నా దూరంలో ఉంది వ్యవసాయ మార్కెటింగ్ సొసైటీగ్రామంలో లేదు.సమీపవ్యవసాయ మార్కెటింగ్ సొసైటీ గ్రామానికి 10 కిలోమీటర్ల కన్నా దూరంలో ఉంది
విద్యుత్తు
విద్యుత్ సరఫరాగ్రామంలో ఉంది.
భూమి వినియోగం
భక్న కలాన్ (Bhakna kalan) (408) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
తయారీ
భక్న కలాన్ (Bhakna kalan) (408) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): Wheat,Rice,Maize
మూలాలు
వర్గం:అమృత్ సర్ జిల్లా గ్రామాలు
గుర్‌గావ్
గుర్‌గావ్ హర్యానా రాష్ట్రం లోని నగరం. ఇది ఢిల్లీ- హర్యానా సరిహద్దు సమీపంలో జాతీయ రాజధాని న్యూ ఢిల్లీ నుండి30 కి.మీ. దూరంలో, రాష్ట్ర రాజధాని చండీగఢ్ నుండి 268 కి.మీ. దూరంలో ఉంది. ఢిల్లీలోని ప్రధాన ఉపగ్రహ నగరాల్లో గుర్‌గావ్ ఒకటి. ఇది భారత రాజధాని ప్రాంతంలో భాగం. దీని అధికారిక పేరు గురుగ్రాం. 2011 నాటికి గుర్‌గావ్ జనాభా 8,76,900
ముంబై, చెన్నైల తరువాత గుర్‌గావ్ భారతదేశంలో ప్రముఖ ఆర్థిక, బ్యాంకింగ్ సేవల కేంద్రం. ప్రముఖ ఆటోమొబైల్ తయారీ సంస్థ మారుతి సుజుకి ఇండియా లిమిటెడ్ 1970 లలో గుర్‌గావ్‌లో ఒక తయారీ కర్మాగారాన్ని స్థాపించడంతో నగర ఆర్థికాభివృద్ధి కథ మొదలైంది. నేడు, 250 కి పైగా ఫార్చ్యూన్ 500 కంపెనీల భారత కార్యాలయాలు గుర్‌గావ్‌లోనే ఉన్నాయి. 2017 లో గుర్‌గావ్‌ను మానవాభివృద్ధి సూచికలో హెచ్‌డిఐ 0.889 తో వెరీ హై అని వర్గీకరించారు.
ఐక్యూ ఎయిర్ విజువల్, గ్రీన్ పీస్ సంస్థలు 2019 మార్చిలో విడుదల చేసిన గణాంకాల ప్రకారం గుర్‌గావ్ ప్రపంచంలోనే అత్యంత కలుషితమైన నగరం.
చరిత్ర
గుర్‌గావ్ ప్రాంతం కురు సామ్రాజ్యంలో ఉండేది. ఈ ప్రాంతంలో నివసాలు ఏర్పరచుకున్న తొలి ప్రజలు హిందువులు. అహిర్ వంశపు రాజులు ఈ ప్రాంతాన్ని పాలించారు. యదు తెగలు ఈ వంశంలో ఒక భాగం. నేడు యాదవ్ అనే చివరి పేరును కలిగి ఉన్నవారు వారి వారసులే. మహాభారతంలో, గుర్‌గావ్‌ను కౌరవ పాండవుల గురువైన గురు ద్రోణాచార్యుని గ్రామంగా అభివర్ణించారు. క్రీస్తుపూర్వం 4 వ శతాబ్దం చివరలో, చంద్రగుప్త మౌర్యుడు తన రాజ్యపు మొట్టమొదటి విస్తరణలో భాగంగా ఈ నగరాన్ని మౌర్య సామ్రాజ్యంలో కలుపుకున్నాడు.
12 వ శతాబ్దపు గ్రంథం పృథ్వీరాజ విజయలో పేర్కొన్న గుడపుర పట్టణం ఇదే అయి ఉండవచ్చు. ఈ గ్రంథం ప్రకారం, చాహమాన రాజు పృథ్వీరాజ్ చౌహాన్కు బంధువైన నాగార్జున, రాజుపై తిరుగుబాటు చేసి ఈ పట్టణాన్ని వశపరచుకున్నాడు. పృథ్వీరాజ్ ఆ తిరుగుబాటును అణిచివేసి, పట్టణాన్ని తిరిగి తన అధీనం లోకి తీసుకున్నాడు.
మొఘలుల కాలంలోను, బ్రిటిషు సామ్రాజ్య ప్రారంభం లోనూ గురుగ్రాం, ఢిల్లీ సుబా లోని ఝర్సా పరగణాలో ఉన్న ఒక చిన్న గ్రామం. 1882-83లో అప్పటి ఆర్కియాలజికల్ సర్వే ఆఫ్ ఇండియా డైరెక్టర్ జనరల్ అలెగ్జాండర్ కన్నింగ్‌హామ్, తూర్పు రాజ్‌పుతానాలో తాను చేసిన పర్యటనపై ఇచ్చిన నివేదికలో (దీన్ని 1885 లో ప్రచురించారు) గురుగావ్ వద్ద స్థానిక భూస్వామ్య ప్రభువు "దుర్గా నాగా"కు చెందిన ఒక రాతి స్తంభం గురించి పేర్కొన్నాడు. ఆ స్తంభంపై "సంవత్ 729 లేదా 928, వైశాఖ్ బాడి 4, దుర్గా నాగ లోకతారి భూటా" అనే 3 లైన్ల శాసనం ఉంది. అది సా.శ. 672 లేదా సా.శ. 871 నాటిది. ఝార్సా పరగణా, 1776-77లో బేగం సమ్రూ అధీనం లోకి వెళ్ళింది. 1836 లో ఆమె మరణించిన తరువాత బ్రిటిషు వారి పాలనలోకి వచ్చింది. బ్రిటిష్ వారు ఆ ప్రాంతంలోని ఝార్సా వద్ద సివిల్ లైన్లు, సమీపంలోని హియాదత్పూర్ వద్ద అశ్వికదళ కంటోన్మెంటూ ఏర్పాటు చేశారు.1882 భూ ఆదాయ పరిష్కార నివేదికలో, సిత్లా మాత విగ్రహాన్ని 400 సంవత్సరాల క్రితం గురుగ్రామ్‌కు తీసుకువచ్చినట్లు (అంటే 15 వ శతాబ్దంలో) పేర్కొన్నారు. అప్పట్లో ఈ సిత్లా మాత ఆలయంలో చైత్ర మాసంలో ఉత్సవం జరిగేది. ఆలయ ఆదాయం తక్కువగా ఉండడం చేత బేగం సమ్రూ, ఒక్క చైత్ర మాసంలో వచ్చే ఆదాయాన్ని మాత్రమే స్వీకరించేది. మిగతా సంవత్సరమంతా ఆలయానికి వచ్చే ఆదాయాన్ని ఈ ప్రాంతంలోని ప్రముఖ జాట్ జమీందార్లకు పంపిణీ చేసేవారు.
1818 లో, భరావాస్ జిల్లాను రద్దు చేసి, గురుగ్రామ్‌ను కొత్త జిల్లాగా చేసారు. 1821 లో, భరావాస్ కంటోన్మెంట్‌ను గురుగ్రామ్‌లోని హిదాయత్‌పూర్‌కు తరలించారు. గురుగ్రాం లోని "ఆలివర్దీ మసీదు", " బాద్‌షాపూర్ బావోలి " (1905). " భోండ్సి " (16 నుండి 17 వ శతాబ్దం) లను మొఘల్, బ్రిటిష్ కాలంలో నిర్మించారు. "చర్చ్ ఆఫ్ ది ఎపిఫనీ", "కమాన్ సెరాయ్" ("కమాండ్ సెరాయ్") లను బ్రిటిషు వారు 1925 లో సివిల్ లైన్లలో నిర్మించారు.
1980 లలో, మాజీ ప్రధాన మంత్రి ఇందిరా గాంధీ యోగా గురువు ధీరేంద్ర బ్రహ్మచారి నగర శివార్లలో ఎయిర్ స్ట్రిప్, హ్యాంగరు, ఎయిర్ కండిషన్డ్ యోగాశ్రమం, టివి స్టూడియోలను నిర్మించాడు. మాజీ ప్రధాని చంద్ర శేఖర్ 1983 లో ఈ ఎయిర్‌స్ట్రిప్ సమీపంలోనే 600 ఎకరాల పంచాయతీ భూమిలో తన సొంత ఆశ్రమాన్ని స్థాపించాడు. ఇక్కడ మరొక గురువు చంద్రస్వామి, సౌదీ ఆయుధ వ్యాపారి అడ్నాన్ ఖషోగ్గి ఆయనను కలిసేవారు.
2016 ఏప్రిల్ 12 న, హర్యానా ముఖ్యమంత్రి మనోహర్ లాల్ ఖట్టర్ హర్యానా కేబినెట్, కేంద్ర ప్రభుత్వ ఆమోదానికి లోబడి నగరం పేరును గుర్‌గావ్ నుండి గురుగ్రామ్ అని మార్చడానికి అధికారికంగా ఒక ప్రతిపాదనను ప్రకటించాడు. కొత్త పేరు నగరానికి ద్రోణాచార్యతో ఉన్న పౌరాణిక అనుబంధాన్ని నొక్కి చెప్పడం ద్వారా "గొప్ప వారసత్వాన్ని" కాపాడటానికి సహాయపడుతుందని ఆయన అన్నాడు. కేంద్రం తన ప్రతిపాదనను ఆమోదించిందని అతను 2016 సెప్టెంబరు 27 న ప్రకటించాడు.
భౌగోళికం
గుర్‌గావ్ హర్యానా రాష్ట్రపు ఆగ్నేయ భాగంలో ఉంది. ఈ నగరం ఢిల్లీ సరిహద్దులో న్యూ ఢిల్లీకి ఈశాన్య దిశలో ఉంది. నగరం మొత్తం వైశాల్యం 738.8 చ.కి.మీ. సముద్ర మట్టం నుండి నగరం 217 మీటర్ల ఎత్తున ఉంది.
వాతావరణం
కొప్పెన్ వాతావరణ వర్గీకరణ కింద, గుర్‌గావ్‌లో రుతుపవనాలతో ప్రభావితమైన మిశ్రమ వాతావరణం ఉంటుంది. నగరం నాలుగు విభిన్న ఋతువులు ఉంటాయి - వసంతం (ఫిబ్రవరి - మార్చి), వేసవి (ఏప్రిల్ - ఆగస్టు), శరదృతువు (సెప్టెంబరు - అక్టోబరు), శీతాకాలం (నవంబరు - జనవరి). వేసవికాలం అంతాన వర్షాకాలం మొదలౌతుంది. ఏప్రిల్ ప్రారంభం నుండి అక్టోబరు మధ్య వరకు తేమతోకూడిన వేడి ఉంటుంది. సగటు జూన్ అధిక ఉష్ణోగ్రత 40 C ఉంటుంది. ఈ సీజన్లో ఉష్ణోగ్రతలు 43 C చేరుకోవడం మామూలే. శీతాకాలం చల్లగా, పొగమంచుతో ఉంటుంది. వెస్ట్రన్ డిస్టర్బెన్స్ వలన శీతాకాలంలో కొంత వర్షం పడుతుంది. ఇది చలిని మరింత పెంచుతుంది. వసంత ఋతువు, శరదృతువు తక్కువ తేమతో తేలికపాటి ఉష్ణోగ్రతలతో ఆహ్లాదంగా ఉంటాయి. ఋతుపవనాలు సాధారణంగా జూలై మొదటి వారంలో మొదలై ఆగస్టు వరకు కొనసాగుతాయి. వర్షాకాలంలో ఉరుములతో కూడిన వర్షం ఇక్కడ మామూలు. సగటు వార్షిక వర్షపాతం సుమారు 714 మి.మీ. .
జనాభా
2011 భారత జనాభా లెక్కల ప్రకారం.గుర్‌గావ్ మునిసిపల్ కార్పొరేషన్ ప్రాంతపు జనాభా 876,900.,
మతం
గుర్‌గావ్‌లో హిందూ మతం అత్యంత ప్రాచుర్యంలో ఉన్న మతం. తరువాతి స్థానాల్లో ఇస్లాం, సిక్కు మతం ఉన్నాయి. క్రైస్తవులు, బౌద్ధులు తక్కువ సంఖ్యలో ఉన్నారు. ప్రధాన మతాల కొరకు అనేక దేవాలయాలు, గురుద్వారాలు, మసీదులు చర్చిలు ఉన్నాయి.
రహదారులు
thumb|ఢిల్లీ గుర్‌గావ్ ఎక్స్‌ప్రెస్ వే గుర్‌గావ్‌ను గుండా వెళ్ళే ప్రధాన రహదారి ఢిల్లీ-ముంబై జాతీయ రహదారి 48. దీనిలో 27.7 కిలోమీటర్ల ఢిల్లీ - గుర్‌గావ్ సరిహద్దు-ఖేర్కీ ధౌలా ముక్కను ఎక్స్‌ప్రెస్‌వేగా అభివృద్ధి చేశారు. మిగితా రహదారిని ఆరు లేన్‌లకు విస్తరించారు.
రైల్వేలు
గుర్‌గావ్ రైల్వే స్టేషను భారత రైల్వే లకు చెందిన ఉత్తర రైల్వే లో భాగంగా ఉంది. దానితో పాటు గుర్‌గావ్‌లో తాజ్‌నగర్ రైల్వే స్టేషన్, ధన్‌కోట్ రైల్వే స్టేషన్, ఘరి హర్సారు రైల్వే జంక్షన్, ఫరూఖ్‌నగర్ రైల్వే స్టేషన్, పాట్లి రైల్వే స్టేషన్లు ఉన్నాయి. రైల్వే స్టేషన్ ఆధునికీకరణ కింద, భారత రైల్వే గుర్‌గావ్‌లోని నాలుగు రైల్వే స్టేషన్లను ఆధునీకరిస్తోంది.
ఢిల్లీ మెట్రో
thumb| [[ఢిల్లీ మెట్రో యెల్లో లైన్‌లో హుడా సిటీ సెంటర్ మెట్రో స్టేషన్]] ఢిల్లీ మెట్రో రైల్ కార్పొరేషన్ లిమిటెడ్ సేవలు అందిస్తున్న ఎల్లో లైన్‌లో ఐదు స్టేషన్లు ఉన్నాయి, అవి హుడా సిటీ సెంటర్, ఇఫ్కో చౌక్, ఎంజి రోడ్, సికందర్‌పూర్, గురు ద్రోణాచార్య.
రాపిడ్ మెట్రో
రాపిడ్ మెట్రోలో గుర్‌గావ్‌లో పదకొండు స్టేషన్లు ఉన్నాయి. ఢిల్లీ మెట్రో ఎల్లో లైన్ లో సికందర్‌పూర్ మెట్రో స్టేషన్‌లో ఇంటర్‌చేంజ్ సౌకర్యం ఉంది. 2013 నవంబరులో రాపిడ్ మెట్రో పనిచెయ్యడం మొదలైంది. ప్రస్తుతం దీని దూరం 11.7 కిలోమీటర్లు. ఈ ప్రాజెక్టు యొక్క మరో దశ ప్రతిపాదనలో ఉంది దీని వలన నగరంలోని మొత్తం సబ్వే స్టేషన్ల సంఖ్య 16 కు పెరుగుతుంది. ప్రతిరోజూ 33,000 మంది రాపిడ్ మెట్రోను వాడుతారు. గుర్‌గావ్‌లోని రాపిడ్ మెట్రో మూడు పొడిగింపులను హర్యానా ప్రభుత్వం ఆమోదించింది.
మూలాలు
వర్గం:Coordinates on Wikidata
గుడ్లూరు మండలం
గుడ్లూరు మండలం, ఆంధ్ర ప్రదేశ్ రాష్ట్రములోని శ్రీ పొట్టి శ్రీరాములు నెల్లూరు జిల్లాకు చెందిన ఒక మండలం.
జనాభా గణాంకాలు
2001 భారత జనాభా లెక్కలు ప్రకారం మండల పరిధిలోని మొత్తం జనాభా 42,382, అందులో పురుషులు 21,428 మంది ఉండగా, స్త్రీలు  20,954 మంది ఉన్నారు. అక్షరాస్యత మొత్తం 48.67%. పురుషులు అక్షరాస్యత 58.53% ఉండగా, స్త్రీలు అక్షరాస్యత 38.58% గా ఉంది.
10-ద స్ట్రేంజర్స్
10 ద స్ట్రేంజర్స్ 2005 ఏప్రిల్ 29న విడుదలైన తెలుగు సినిమా. మన్యం ఎంటర్ ప్రైజెస్ పతాకంపై మన్యం రమేష్ నిర్మించిన ఈ సినిమాకు రాజేష్ టచ్‌రివర్ దర్శకత్వం వహించాడు. నాగబాబు, జ్యోతిర్మయి, నాజర్ లు ప్రధాన తారాగణంగా నటించిన ఈ సినిమాకు సెబి సంగీతాన్నందించాడు. 125 నిమిషాల నిడివి గల ఈ చిత్రం తెలుగు, హిందీ భాషలలో విడుదలైంది.
తారాగణం
thumb|రాజేష్ టచ్ రివర్
బాహ్య లంకెలు
వర్గం:భారతీయ చలనచిత్రాలు వర్గం:తెలుగు సినిమా
సంజిదా ఖాతున్
సంజిదా ఖాతున్ (జననం 4 ఏప్రిల్ 1933) బంగ్లాదేశ్ సంగీత శాస్త్రవేత్త. ఆమెకు 2021లో భారతదేశపు నాల్గవ అత్యున్నత పౌర పురస్కారం పద్మశ్రీ పురస్కారం లభించింది.
జీవిత చరిత్ర
ఖాతున్ 1955 లో ఢాకా విశ్వవిద్యాలయం నుండి బెంగాలీ సాహిత్యంలో డిగ్రీని పూర్తి చేసింది. ఆమె 1957 లో విశ్వభారతి విశ్వవిద్యాలయం నుండి బంగ్లా భాషలో ఎం.ఎ డిగ్రీని సంపాదించింది.
ఖాతున్ బెంగాలీ సాహిత్యాన్ని బోధించడానికి ఢాకా విశ్వవిద్యాలయం అధ్యాపకురాలిగా చేరింది. 1971లో విమోచన యుద్ధం సమయంలో బంగ్లాదేశ్ ముక్తి సంగ్రామి శిల్పి సాంగ్స్టా, 1960ల ప్రారంభంలో ఛాయానాట్ స్థాపకుల్లో ఖాతున్ ఒకరు. ఆమె ఛాయానత్ అధ్యక్షురాలిగా పనిచేశారు.
మూలాలు
వర్గం:పద్మశ్రీ పురస్కార గ్రహీతలు వర్గం:జీవిస్తున్న ప్రజలు వర్గం:1933 జననాలు
బాల్ శాసనసభ నియోజకవర్గం
బాల్ శాసనసభ నియోజకవర్గం హిమాచల్ ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం కిన్నౌర్ జిల్లా, మండి లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.
మూలాలు
వర్గం:హిమాచల్ ప్రదేశ్ శాసనసభ నియోజకవర్గాలు
పెళ్ళికి ముందు ప్రేమకథ
పెళ్ళికి ముందు ప్రేమకథ 2017లో విడుదలైన తెలుగు సినిమా. ప్రేమ్‌కుమార్‌ పాత్ర సమర్పణలో గణపతి ఎంటర్‌టైన్‌మెంట్స్, పట్నం ప్రొడక్షన్స్‌ బ్యానర్స్‌పై డి.ఎస్‌.కె, అవినాష్‌ సలండ్ర, సుధాకర్‌ పట్నం నిర్మించిన ఈ సినిమాకు మధు గోపు దర్శకత్వం వహించాడు. చేతన్‌ శీను, సునైన, అశ్విని, మధునందన్ ప్రధాన పాత్రల్లో నటించిన ఈ సినిమా ఫస్ట్‌ లుక్‌ పోస్టర్‌ను నిర్మాతలు కె. ఎస్. రామారావు, మల్కాపురం శివకుమార్, టీజర్‌ను దర్శకుడు అశోక్‌ జనవరి 31న విడుదల చేయగా, ట్రైలర్‌ను ఏప్రిల్ 15న విడుదల చేసి, సినిమాను జూన్ 16న విడుదల చేశారు.
బయటి లింకులు
వర్గం:2017 తెలుగు సినిమాలు వర్గం:2017 సినిమాలు వర్గం:తెలుగు సినిమా
విషయ వ్యక్తీకరణ
ఎందుకు ఎవరికోసం, లాంటి ప్రశ్నలు
విషయ వ్యక్తీకరణ ఎందుకు, ఎవరి కోసం లాంటి ప్రశ్నలు వేసికొంటే, స్పష్టత లభించి, ఆత్మ విశ్వాసం ఏర్పడుతుంది.
స్వేచ్ఛగా రాయటం
వ్యాకరణ విషయాలు పట్టించుకోకుండా మన ఆలోచనలను కాగితం పైన పెట్టటమే స్వేచ్ఛగా రాయటం (Free writing) అనే ప్రక్రియ. ఇది సులభంగా చేయటానికి చిట్కాలు
ఆలోచనా పటం
ఎంపిక చేసిన విషయానికి సంబంధించిన అంశాలు వాటి మధ్య వుండే సంబంధాలు రేఖా బొమ్మ రూపంలో తయారు చేయడమే ఆలోచనా పటం. (Mind Map) ఇది వాడితే అంశాల సమగ్రత, ప్రాధాన్యత, వరుస క్రమము నిర్ణయించడం సులభం అవుతుంది. ఒక కాగితం తీసుకోండి. వృత్తం గీయండి దానిలో ఎంపిక చేసిన విషయం రాసి. దానికి సంబంధించిన అంశం ఆలోచించండి. దానినుండి ఒక గీత గీచి, మరల ఒక వృత్తం గీచి దానిలో సంబంధించిన అంశం రాయండి. అలా ఆలోచనలు, గీతలు, వృత్తాలు, రాతలు చేస్తూ పోతే, ఆలోచనా పటం తయారవుతుంది. తరువాత మార్పులు, చేర్పులు , తొలగింపులు చేస్తే విషయ వ్యక్తీకరణకి స్పష్టత ఏర్పడుతుంది. ఆ తరువాత, ఈ అంశాలను విపులీకరిస్తే మంచి వ్యాస రూపం లేక దృశ్య శ్రవణ మాధ్యమ రూపం తయారవుతుంది. దీనిని ఒంటరిగా, లేక జట్టుగా చేయవచ్చు. జట్టుగా చేసేటప్పుడు క్రింది సూచనలు పాటించండి.
విపులీకరణ, మెరుగు
దీనిలో ముఖ్యాంశాలు.
బొమ్మలు వాడటం
కొన్ని పేజీలలో చెప్పే విషయాన్ని ఒక్క బొమ్మ ద్వారా సులభంగా తెలియచెప్పవచ్చు. నిరక్ష్యరాస్యులు కూడా అర్ధం చేసుకోగలుగుతారు. బొమ్మ వ్యక్తుల హావభావాలను, స్థితిగతులను అద్దం పట్టేదిగా వుండాలి.
వెలుపలి లంకెలు
వర్గం: వికీపీడియా మార్గదర్శకాలు వర్గం:సమాచార సాధనాలు వర్గం:తెలుగు భాష
సింగపూర్‌లో హిందూమతం
thumb|411x411px| సింగపూర్‌లోని శ్రీ మారియమ్మన్ ఆలయం గోపురం (ప్రవేశ గోపురం)పై ద్రావిడ హిందూ కళ. సింగపూర్‌లో హిందూ మతం, సంస్కృతి సా.శ. 7వ శతాబ్దంలో టెమాసెక్ హిందూ-బౌద్ధ శ్రీవిజయ సామ్రాజ్యానికి వ్యాపార స్థావరంగా ఉన్నప్పటి నుండి ఉందని గుర్తించవచ్చు. ఒక సహస్రాబ్ది తరువాత, బ్రిటిష్ ఈస్ట్ ఇండియా కంపెనీ, వలస బ్రిటీష్ సామ్రాజ్యాలు దక్షిణ భారతదేశం నుండి అనేక మంది వలసదారులు సింగపూర్‌కు కూలీలుగాను, ఒప్పంద కార్మికులు గానూ తీసుకువచ్చాయి. మలయ్ ద్వీపకల్పంలో లాగానే, బ్రిటిష్ పరిపాలకులు దాని ప్రాంతీయ తోటల పెంపకంలోను, వ్యాపార కార్యకలాపాలలోనూ నమ్మకమైన శ్రామిక శక్తిని స్థిరీకరించడానికి ప్రయత్నించింది; కంగానీ వలస వ్యవస్థ ద్వారా హిందువులు కుటుంబాన్ని తీసుకురావడం, స్థిరపడడం, దేవాలయాలను నిర్మించడం చేసి ఒక సమాజంగా ఏర్పడ్డారు. అదే తరువాత లిటిల్ ఇండియాగా మారింది.
ప్రస్తుతం సింగపూర్‌లో దాదాపు ముప్పై ప్రధాన హిందూ దేవాలయాలు ఉన్నాయి. 2020 జనాభా లెక్కల ప్రకారం సింగపూర్‌లో 1,72,963 మంది హిందువులు ఉన్నారని అంచనా వేసాఉ., ఇది సింగపూర్ జనాభాలో 5.0%. సింగపూర్‌లో ఉన్న హిందువులు దాదాపు అందరూ జాతిపరంగా భారతీయులే (99%). వీరిలో కొందరు హిందూ కుటుంబాలలో పెళ్ళిళ్ళు చేసుకున్నారు. 1931లో హిందూమతస్థులు మొత్తం జనాభాలో 5.5%కి చేరుకున్నారు
సింగపూర్‌లో, హిందువుల పండుగ దీపావళిని జాతీయ ప్రభుత్వ సెలవుదినంగా గుర్తిస్తారు. కొంతమంది భారతీయేతరులు, సాధారణంగా బౌద్ధ చైనీయులు, వివిధ హిందూ కార్యక్రమాలలో పాల్గొంటారు. మలేషియా, ఇండోనేషియాల్లోని వివిధ రాష్ట్రాల మాదిరిగా కాకుండా, సింగపూర్లో హిందువుల మత స్వేచ్ఛపై ఎటువంటి ఆంక్షలు లేవు.
జనాభా వివరాలు
2020లో హిందువులుగా నమోదైన జాతి సమూహం. సింగపూర్ జనాభా లెక్కల ప్రకారం పాకిస్తానీలు, బంగ్లాదేశీయులు, శ్రీలంకేయులు మొదలైన వారందరినీ భారతీయ జాతి వర్గం కిందనే లెక్కించడం వల్ల ఇస్లాం, క్రైస్తవం, బౌద్ధమతాలను అనుసరించే భారతీయుల సంఖ్య హిందువుల కంటే ఎక్కువగా కనిపిస్తుంది. 2015లో హిందువులుగా నమోదు చేయబడిన నివాస జాతి సమూహం.
చరిత్ర
thumb|200x200px| శ్రీ శ్రీనివాస పెరుమాళ్ ఆలయ ప్రవేశం. సింగపూర్‌లోని హిందూ మతం, సంస్కృతి ఉనికి 7వ శతాబ్దపు హిందూ శ్రీవిజయ సామ్రాజ్యం నాటిదిగా గుర్తించవచ్చు. అప్పట్లో టెమాసెక్ చిన్న వర్తక కేంద్రంగా ఉండేది. 10వ శతాబ్దం నాటికి, తమిళ చోళ ప్రభావం వచ్చింది. 14 నుండి 17వ శతాబ్దం వరకు ఈ ప్రాంతంలో ఇస్లాం విస్తరణతో, సింగపూర్ చుట్టుపక్కల హిందూ-బౌద్ధ ప్రభావం క్షీణించింది. వలసవాద యుగం ఈ ప్రాంతంలో అధికారం, మతపరమైన ప్రభావాలలో పెద్ద మార్పులను తీసుకువచ్చింది.
కొత్త దేశంలో వారి మతాన్ని పరిచయం చేయడానికి, దాన్ని సంరక్షించడానికీ కార్మికులు ఎక్కువగా బాధ్యత వహించినప్పటికీ, తరువాతి కాలంలో, ధనిక హిందూ వ్యాపారులు వారి ప్రార్థనా స్థలాలను నిర్మించడానికి ద్రవ్య విరాళాలు అందించారు.
మొదటి హిందూ దేవాలయం
ఎడమ|thumb|267x267px| శ్రీ మారియమ్మన్ దేవాలయం, సింగపూర్ సింగపూరులో మొదటి ఆలయం, చైనాటౌన్‌లోని శ్రీ మారియమ్మన్ ఆలయం, 1827లో సర్ స్టాంఫోర్డ్ రాఫెల్స్‌కు గుమస్తాగా ఉన్న నారాయణ పిళ్లై నిర్మించాడు; ఇది మాతృ దేవత అవతారమైన మారియమ్మన్‌ది. అతను మొదట 1823లో కొనుగోలు చేసిన ఈ స్థలంలో చెక్కతో, గడ్డితో చేసిన గుడిసెను నిర్మించాడు. ప్రస్తుతం ఉన్న ఆలయం 1863 నాటికి పూర్తయింది.
సింగపూర్‌లోని శ్రీ మారియమ్మన్ ఆలయంతో పాటు శ్రీ శ్రీనివాస పెరుమాళ్ ఆలయం, శ్రీ దండాయుధపాణి ఆలయాలు ఇక్కడి జాతీయ కట్టడాల జాబితాలో ఉన్నాయి.
ప్రస్తుతం సింగపూర్‌లో దాదాపు ముప్పై ప్రధాన ఆలయాలు ఉన్నాయి, హిందూ ఎండోమెంట్స్ బోర్డ్, హిందూ మహాజన సంగం, ది హిందూ అడ్వైజరీ బోర్డ్ అనే ప్రభుత్వ సంస్థలు హిందూ వ్యవహారాలతో వ్యవహరిస్తాయి.
హిందువులు మైనారిటీగా ఉన్నారు. 2010 జనాభా లెక్కల ప్రకారం వయోజన సింగపూర్ పౌరులు శాశ్వత నివాసితుల్లో 5.1% ఈరు 5.1% ఉన్నారు. సింగపూర్ 2010 జనాభా లెక్కల ప్రకారం 15 సంవత్సరాలు లేదా అంతకంటే ఎక్కువ వయస్సు ఉన్న జనాభాలో దాదాపు 1,58,000 మంది హిందువులు ఉన్నారు; సింగపూర్‌లోని హిందువుల్లో 37% మంది ఇంట్లో తమిళం మాట్లాడుతుండగా, మరో 42% మంది ఇంగ్లీష్ మాట్లాడతారు. సింగపూర్‌లోని హిందువులలో అత్యధికులు దక్షిణ భారతీయులు. భారతీయులు కాని హిందువులు తక్కువ సంఖ్యలో ఉంటారు. వీరు ప్రధానంగా హిందూ కుటుంబాలు దత్తత తీసుకున్న లేదా పెళ్ళి చేసుకున్న చైనా, మలయ్ మహిళలు ప్రధానంగా ఉంటారు.
సింగపూర్‌లో వివిధ సమాజాలు తమ సొంత దేవాలయాలను ఏర్పాటు చేసుకున్నాయి. ఉదాహరణకు, శ్రీలంక తమిళ సంఘం సిలోన్ రోడ్‌లో శ్రీ సేన్‌పగ వినాయగర్ ఆలయాన్ని స్థాపించుకున్నారు. చెట్టియార్ సంఘం ట్యాంక్ రోడ్‌లో శ్రీ దండాయుధపాణి ఆలయాన్ని నిర్మించుకున్నారు. ఉత్తర భారత సమాజం ఉత్తర భారత శైలిలో శ్రీ లక్ష్మీనారాయణ ఆలయాన్ని స్థాపించారు.
సింగపూర్‌లో బౌద్ధ చైనీయుల వంటి అనేకమంది భారతీయేతరులు హిందూ దేవతలను ప్రార్థించడం, ఆలయ నిధులకు డబ్బు విరాళం ఇవ్వడం, దీపావళి, అగ్ని నడక వేడుక, తైపూసం వంటి హిందూ పండుగలలో పాల్గొనడం వంటివి చేస్తూంటారు. వాటర్లూ స్ట్రీట్‌లోని శ్రీ కృష్ణన్ ఆలయం లేదా యిషున్‌లోని కొన్ని హిందూ దేవాలయాల వంటి కొన్ని ఆలయాలకు చైనీయుల సమాజంలో గణనీయమైన అనుచరులున్నారు. చైనీయులు తమ దేవాలయాలకు వెళ్లేటప్పుడు తరచూ ఈ దేవాలయాలను కూడా సందర్శిస్తారు.
హిందూ పండుగలు
thumb|267x267px| తైపూసంలో పాల్గొనే వ్యక్తి. ప్రతి సంవత్సరం జరుపుకునే కొన్ని ప్రధాన హిందూ పండుగలలో దీపావళి (దీపావళి), తైపూసం, పొంగల్, తమిళ నూతన సంవత్సరం లేదా వర్ష పిరప్పు, హోలీ, తిమితి (ఫైర్ వాకింగ్ ఫెస్టివల్) ఉన్నాయి.
సింగపూర్‌లో దీపావళి ప్రభుత్వ సెలవుదినం. క్రైస్తవులు, ముస్లింలకు ఒక్కొక్కరికి రెండు సెలవులు ఉన్నందున, తైపూసాన్ని ప్రభుత్వ సెలవుదినంగా మార్చాలని హిందువులు ప్రభుత్వాన్ని కోరారు.
మూలాలు
వర్గం:దేశాల వారీగా హిందూమతం వర్గం:సింగపూరు
పొట్టి శ్రీరాములు తెలుగు విశ్వవిద్యాలయము ప్రచురణలు
ఇవీ చూడండి
వర్గం:విశ్వవిద్యాలయాలు వర్గం:తెలుగు వర్గం:ప్రచురణలు వర్గం:పుస్తకాలు వర్గం:జాబితాలు
కరిష్మా రాంధవా
కరిష్మా ముఖీ రాంధవా భారతదేశానికి చెందిన టెలివిజన్‌, సినిమా నటి.
బయటి లింకులు
వర్గం:1980 జననాలు వర్గం:భారతీయ సినిమా నటీమణులు
కిక్ 2 (2015 సినిమా)
కిక్ 2 2015 యాక్షన్ కామెడీ నేపథ్యంలో వచ్చిన తెలుగు చలనచిత్రం. వక్కంతం వంశీ అందించిన కథని సురేందర్ రెడ్డి తెరకెక్కించాడు. ఈ సినిమాలో రవితేజ, రకుల్ ప్రీత్ సింగ్, రవి కిషన్ తదితరులు నటించారు. ఈ చిత్రాన్ని ఎన్ఠీఆర్ ఆర్ట్స్ పతాకంపై నందమూరి కళ్యాణ్ రామ్ నిర్మించాడు. ఈ చిత్రానికి మనోజ్ పరమహంస ఛాయాగ్రాహకుడిగా, ఎస్.ఎస్. తమన్ సంగీత దర్శకుడిగా పనిచేశారు. ఈ చిత్రం 21 ఆగస్టు 2015 న విడుదలయ్యింది.
పాటల పట్టిక
ఎస్.ఎస్. తమన్ ఈ చిత్రానికి సంగీతం అందించాడు. ఈ చిత్ర సంగీతాన్ని 2015 మే 9న జూనియర్ ఎన్టీఆర్ చేతులమీదుగా విడుదల చేశారు.
చంద్రశేఖరపురం మండలం
చంద్రశేఖరపురం మండలం, ఆంధ్ర ప్రదేశ్ రాష్ట్రంలోని ప్రకాశం జిల్లాకు చెందిన ఒక మండలం. దీనిలో గల భైరవకోన ప్రసిద్ధ శైవ పుణ్యక్షేత్రం.
జనగణన గణాంకాలు
2011 భారత జనాభా లెక్కలు ప్రకారం జనాభా మొత్తం 44,953; అందులో పురుషులు: 23,142 మంది కాగా,స్త్రీలు 21,811 మంది ఉన్నారు.
2001 భారత జనాభా లెక్కలు ప్రకారం మండల పరిధిలోని జనాభా మొత్తం 38,815 మంది కాగా,, అందులో పురుషులు 19,696 మంది కాగా, స్త్రీలు 19,119 మంది ఉన్నారు. అక్షరాస్యత రేటు మొత్తం 64.16% - పురుషులు అక్షరాస్యత 70.24% - స్త్రీల అక్షరాస్యత 38.81%
గణేశన్ వెంకటరామన్
గణేశన్ వెంకటరామన్ భారతీయ భౌతిక శాస్త్రవేత్త, రచయిత. శ్రీ సత్యసాయి విశ్వవిద్యాలయానికి పూర్వపు వైస్ ఛాన్సలర్. ఆయన ఇండియన్ నేషనల్ సైన్స్ అకాడమీ ఇండియన్ అకాడమీ ఆఫ్ సైన్సెస్ లకు ఫెలోషిప్‌కు ఎంపికయ్యాడు. ఆయన జవహర్లాల్ నెహ్రూ ఫెలోషిప్, సర్ సి.వి.రామన్ ప్రైజ్, ఇందిరాగాంధీ ప్రైజ్ లను అందుకున్నాడు. 1991లో భారత ప్రభుత్వం ఆయనకు పద్మశ్రీ ఇచ్చి గౌరవించింది.
జీవిత విశేషాలు
వెంకటరామన్ అక్టోబరు 6, 1932 న ఆంధ్ర ప్రదేశ్ రాష్ట్రం అనంతపురం జిల్లాలో జన్మిచాడు. పోస్టు గ్రాడ్యుయేషన్ చేసిన తరువాత ఆయన భాభా అణు పరిశోధనా కేంద్రం (BARC) లో చేరాడు. కల్పాక్కం లోని ఇందిరాగాంధీ సెంటర్ ఫర్ అటామిక్ రీసెర్చ్ లో పనిచేసాడు. అక్కడ ఆయన ఫిజిక్స్, ఎలక్ట్రానిక్స్, ఇనుస్ట్రమెంటేషన్ గ్రూపుకు డైరక్టరుగా ఉన్నాడు. "కండెన్సేషన్ మేటర్ ఫిజిక్స్" పై పరిశోధనలు చేసి, 1966లో ముంబై విశ్వవిద్యాలయం నుండి పి.హెచ్.డి అందుకున్నాడు. తరువాత ఆయన డిఫెన్స్ రిసెర్చ్ అండ్ డెవలప్‌మెంటు ఆర్గనైజెషన్ (డి.ఆర్.డి.ఒ) యొక్క అడ్వాన్స్‌డ్ న్యూమెరికల్ రీసెర్చ్ అండ్ అనాలసిస్ గ్రూపుకు డైరక్టరుగా నియమితు డైనాడు. ప్రభుత్వ ఉద్యోగంలో పదవీవిరమణ చేసిన తదుపరి ఆయన శ్రీ సత్యసాయి విశ్వవిద్యాలయంలో ఉప కులపతిగా తన సేవల నందించాడు.
వెంకటరామన్ డి.ఆర్.డి.ఓ లో ప్రొఫెసర్ గా ఉన్న కాలంలో ఆయన అనేక పరిశోధనలు చేసాడు. వాటిలో న్యూట్రాన్ల పరిక్షేపణ, లాటిస్ డైనమిక్స్, పదార్థ యాంత్రిక ధర్మాలు, స్పటిక రహిత స్థితి వంటివి ముఖ్యమైనవి. ఆయన పరిశోధనలు అతి పెద్ద స్థాయిలో ఉన్న తార్కిక వలయాలు, సాంకేతిక బదిలీ వంటి అంశాలలో ఉపయోగపడ్డాయి.
డైనమిక్స్ ఆఫ్ పెర్‌ఫెక్ట్ క్రిస్టల్స్, బియాండ్ ద క్రిస్టల్ స్టేట్ వంటి గ్రంథాలతో పాటు అనేక పుస్తకాలు ప్రచురించాడు. అవి: జర్నీ ఇన్‌టు లైన్(సి.వి.రామన్ యొక్క జీవిత చరిత్ర), ఎ హాట్ స్టోరీ, భాబా అండ్ హిజ్ మాగ్నటిక్ ఆబ్‌సెషన్స్ సాహా అండ్ హిస్ ఫార్ములా. భౌతికశాస్త్ర పత్రిక "ప్రమాణ" కు సంపాదకవర్గ సభ్యునిగా కూడా పనిచేసాడు. అనేక కీలక అంశాలను ఉపన్యాసాల రూపంలో తెలియజేసాడు.
1974లో ఇండియన్ అకాడమీ ఆఫ్ సైన్సెస్ ఫెలోగా ఎంపిక చేసింది. ఆయనకు జవహర్ లాల్ నెహ్రూ ఫెలోషిప్ (1984–86), మెటీరియల్స్ రీసెర్చ్ సొసైటీ ఆఫ్ ఇండియా ఫెలోషిప్ లు లభించాయి. భారత ప్రభుత్వం ఆయనకు 1991లో భారత నాల్గవ అత్యున్నత పురస్కారమైన పద్మశ్రీ ఇచ్చి గౌరవించింది. అదే సంవత్సరం ఆయనకు యూనివర్శిటీ గ్రాంట్స్ కమీషన్ నుండి సి.వి.రామన్ పురస్కారం లభించింది. శాస్త్ర విజ్ఞానాన్ని విస్తృత పరుస్తున్నందుకు గాను 1994 లో ఇండియన్ నేషనల్ సైన్స్ అకాడమీ ఇందిరాగాంధీ ప్రైజ్ యిచ్చి సత్కరించింది.
ఎంపిక చేసిన గ్రంథములు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు వర్గం:1932 జననాలు వర్గం:సైన్సు రచయితలు వర్గం:జీవిస్తున్న ప్రజలు వర్గం:భారతీయ భౌతిక శాస్త్రవేత్తలు వర్గం:అనంతపురం జిల్లా శాస్త్రవేత్తలు వర్గం:అనంతపురం జిల్లా రచయితలు వర్గం:ముంబై విశ్వవిద్యాలయం పూర్వవిద్యార్థులు
తిరుపతి - జమ్ము తావి హమ్‌సఫర్ ఎక్స్‌ప్రెస్
తిరుపతి - జమ్ము తావి హమ్‌సఫర్ ఎక్స్‌ప్రెస్  భారతీయ రైల్వేలు యొక్క పూర్తిగా 3-టైర్ ఎసి స్లీపర్ బోగీలు కలిగిన రైలు. ఇది ఆంధ్ర ప్రదేశ్ లోని తిరుపతి ని, జమ్మూ, కాశ్మీర్‌లోని జమ్మూ తావిని కలుపుతుంది. ఇది ప్రస్తుతం వారాంతములో (వీక్లీ బేసిస్) 22705/22706 రైలు నంబర్లతో నడుపుతున్నారు.
ప్రయాణ మార్గం
ఈ హమ్‌సఫర్‌ ఎక్స్‌ప్రెస్‌(22705) ప్రతి మంగళవారం సాయంత్రం గం.5.10 ని.కి తిరుపతి నుంచి బయల్దేరి గురువారం రాత్రి గం.9.10 ని.కి జమ్ము తావి చేరుకుంటుంది. తిరుపతి నుంచి రేణిగుంట, రాజంపేట, కడప, తాడిపత్రి, గుత్తి, గుంతకల్, ఆదోనీ, మంత్రాలయం రోడ్డు, రాయచూర్‌ మీదుగా సికింద్రాబాద్‌ చేరుకుంటుంది. అక్కడ్నుంచి ఖాజీపేట, రామగుండం, నాగపూర్, ఢిల్లీ, అంబాలా, లూథియానా, మీదుగా జమ్ముతావి వెళుతుంది.
బోగీలు
రైలు, స్టేషన్ల గురించి సమాచారాన్ని చూపించడానికి ఎల్‌ఈడి స్క్రీన్ ప్రదర్శన యొక్క లక్షణాలతో భారతీయ రైల్వేలు రూపొందించిన పూర్తిగా 3-టైర్ ఎసి ఎల్‌హెచ్‌బి కోచ్లు, రైలు వేగం మొదలైనవి, ప్రకటన వ్యవస్థ ఉంటుంది. ఇది టీ, కాఫీ, పాలు, వెండింగ్ యంత్రాలు, కంపార్ట్మెంట్లో బయో టాయిలెట్లను కూడా, సిసిటివి కెమెరాలు కలిగి ఉంది.
కూర్పు
ఈ రైలులో పదహారు ఎసి III టైర్ కోచ్లు, ఒక ప్యాంట్రీ కార్, రెండు జెనరేటర్ పవర్ కార్ కోచ్లు ఉంటాయి.
లోకో లింకు
ఈ రైలు లాలాగూడా లోకో షెడ్ యొక్క డబ్ల్యుఎపి-4 లేదా డబ్ల్యుఎపి-7 ఇంజను ద్వారా లాగబడుతుంది.
ఇతర లింకులు
వర్గం:భారతీయ రైల్వేలు హమ్‌సఫర్ రైళ్ళు వర్గం:ఆంధ్రప్రదేశ్ రైలు రవాణా వర్గం:మహారాష్ట్ర రైలు రవాణా వర్గం:మధ్య ప్రదేశ్ రైలు రవాణా వర్గం:ఢిల్లీ రైలు రవాణా వర్గం:ఉత్తర ప్రదేశ్ రైలు రవాణా వర్గం:హర్యానా రైలు రవాణా వర్గం:పంజాబ్ రైలు రవాణా వర్గం:జమ్మూ రవాణా వర్గం:2017 స్థాపితాలు వర్గం:జమ్మూ కాశ్మీరు రైలు రవాణా వర్గం:తిరుపతి రవాణా వర్గం:2017 రైల్వే సేవలు ప్రారంభాలు
కరీంనగర్ పోలీస్ కమీషనరేట్
కరీంనగర్ పోలీస్ కమిషనరేట్ అనేది తెలంగాణ రాష్ట్రంలోని కరీంనగర్ జిల్లా లో చట్టాన్ని అమలుచేయడానికి, నేర దర్యాప్తులో ప్రాథమిక బాధ్యతలను కలిగి ఉన్న నగర పోలీసు విభాగం. దీనికి పోలీస్ కమిషనర్ నేతృత్వం వహిస్తాడు. వి.బి.కమలాసన్ రెడ్డి (ఐపిఎస్) ప్రస్తుతం కరీంనగర్ జిల్లా పోలీస్ కమీషనర్ గా ఉన్నాడు. కరీంనగర్ జిల్లా పరిధి మొత్తం జిల్లా పోలీసు కమిషనరేట్ కార్యాలయం ద్వారా నిర్వహించబడుతుంది.
చరిత్ర
ఇక్కడి ప్రజలు కరీంనగర్ జిల్లాను మొదట ఎలగందల అని పిలిచేవారు. ఈ జిల్లా వేద అభ్యాసానికి ప్రధాన కేంద్రంగా ఉండేది. శాతవాహన సామ్రాజ్యపు ప్రధాన కేంద్రం ఇది. నిజాం రాజు కాలంలో కరీంనగర్ గా పేరు మార్చబడింది. జిల్లా విస్తీర్ణం 11,823 చదరపు కిలోమీటర్లు కాగా, ఇక్కడ 38,96,033 లక్షలమంది నివసిస్తున్నారు. ఈ జిల్లాలో 57 మండలాలు, 1103 గ్రామాలు ఉన్నాయి. ఉత్తరాన ఆదిలాబాద్ జిల్లా, ఈశాన్యంలో మహారాష్ట్ర, ఛత్తీస్‌గఢ్ రాష్ట్రాలు, దక్షిణాన హన్మకొండ జిల్లా, నైరుతిలో మెదక్ జిల్లా, పశ్చిమాన నిజామాబాద్ జిల్లా లు సరిహద్దులుగా ఉన్నాయి.
సంస్థాగత నిర్మాణం
ఐపిఎస్ అధికారైన పోలీస్ కమిషనర్ నేతృత్వంలో కరీంనగర్ పోలీస్ కమిషనరేట్ ఉంటుంది. ఇందులో సబ్ డివిజన్లు ఉన్నాయి. ప్రతి డివిజనులో సర్కిల్స్ ఉంటాయి. ప్రతి సర్కిల్ లో నిర్దిష్ట సంఖ్యలో పోలీస్ స్టేషన్లు ఉంటాయి. కరీంనగర్ జిల్లాలో 70 పోలీస్ స్టేషన్లు, 19 సర్కిళ్ళు, 6 – సబ్ డివిజన్‌లు ఉన్నాయి. జిల్లాలో సుమారు 5000 మంది పోలీసు అధికారులు పనిచేస్తున్నారు.
పోలీస్ స్టేషన్లు
ఈ కమీషనరేట్ పరిధిలో కరీంనగర్ (I) టౌన్, కరీంనగర్ (II) టౌన్, కరీంనగర్ (III) టౌన్, కరీంనగర్ రూరల్, చింతకుంట, గన్నేరువరం, ఎల్ఎమ్డి కాలనీ, మానకొండూర్, చొప్పదండి, గంగాధర, రామడుగు, హుజురాబాద్, సైదాపూర్, కేశవపట్నం, జమ్మికుంట, ఎల్లంతకుంట, వీణవంక, చిగురుమామిడి మొదలైన పోలీస్ స్టేషన్లు ఉన్నాయి.
పనితీరు
పోలీసులు చేసిన నిర్విరామ ప్రయత్నాల కారణంగా, నక్సలెట్స్ బెదిరింపులు తగ్గాయి. ఇతర పోలీసు శాఖలలో పోలీస్తే కరీంనగర్ పోలీస్ రాష్ట్రంలో మంచి పేరు తెచ్చుకుంది. పరిపాలనా సౌలభ్యం కోసం, నేరాల నివారణ, గుర్తింపు, సమర్థవంతమైన, మెరుగైన పోలీసింగ్, పరిపాలనలో సమర్ధతను బలోపేతం చేయడానికి పోలీస్ ఫోర్స్ ప్రధానంగా దిగువ పేర్కొన్న అనేక ముఖ్యమైన విభాగాలుగా విభజించబడింది.
సురక్ష యోజన
కరీంనగర్ కమిషనరేట్ పోలీసులు ఆధ్వర్యంతో వృద్ధులపై పెరుగుతున్న దాడులను అరికట్టి, వృద్ధుల భద్రత - రక్షణ కల్పించడానికి 'సురక్ష యోజన' అనే వినూత్న కార్యక్రమాన్ని రూపొందించబడింది. 60 ఏళ్ళు దాటిని వృద్ధులు పోలీస్ పోలీస్ కంట్రోల్ రూమ్‌ 9440900971 నంబర్‌లో సంప్రదించి, వారి పేర్లు-చిరునామాలతో సహా వారి వివరాలను నమోదు చేసుకోవాలి. సంబంధిత పోలీస్ స్టేషన్లకు వివరాలు పంపబడి, ఆ వివరాల ఆధారంగా, స్థానిక పోలీసు అధికారులు ప్రజలను సంప్రదించి వారి భద్రత, రక్షణ కోసం తీసుకోవాల్సిన చర్యల గురించి వారికి అవగాహన కల్పిస్తారు.
మూలాలు
వర్గం:కరీంనగర్ జిల్లా వర్గం:తెలంగాణ పోలీసు
మిడసల వెంకట సుబ్బయ్య
మిడసల వెంకట సుబ్బయ్య కమ్యూనిస్టు పార్టీ నాయకుడు.
జీవిత విశేషాలు
మిడసల వెంకట సుబ్బయ్య నిరుపేద దళిత కుటుంభంలో  మిడసల వెంటస్వామి, శేషమ్మ దంపతులకు మూడవ సంతానంగా 1929 జూలై 1 న జన్మించాడు. 1952 లో భారత కమ్యునిస్టు పార్టీలో సభ్యులుగా పాపని వెంకట సుబ్బయ్య, గుండాబత్తిని వెంకటేశ్వర్లు, పరాంకుశం నరసింహారావు, షేక్ పీర్ సాహెబ్, జంగం కోట్లింగం, గార్లతో కలిసి గ్రామంలో కమ్యూనిస్టు పార్టీ స్థాపించారు. గ్రామంలో సాంస్కృతిక కార్యక్రమాల ద్వారా యువతను ప్రోత్సహించాడు. కమ్యూనిస్టు పార్టీని బలోపేతం చేశాడు. కమ్యునిస్టు పార్టీ ప్రకాశంజిల్లా అద్యక్షులుగా పనిచేశాడు. ఆంధ్రప్రదేశ్ వ్యవసాయ కార్మికసంఘం ప్రధాన కార్యదర్శిగా పనిచేశాడు. పలు ప్రజా ఉద్యమాలకు నాయకత్వం వహించాడు. సిపిఐ లో బలమైన నాయకుడుగా ఎదిగాడు. పలు భూపోరాటాలు, ప్రజాఉద్యమాలు నడిపి పేదలకు న్యాయం చేశాడు. శాంతినగర్ కాలనీ నిర్మాణం చేసి 120 మంది హరిజనులకు ఇంటి వసతి కల్పించి, కుటుంబానికి ఒక ఎకరా పొలంకూడా ఇప్పించాడు. చివరి స్వాసవరకు ప్రజల పక్షాన పనిచేసి 2002 నవంబరు 6న మరణించాడు. ఆయన సేవలకు గుర్తింపుగా శాంతినగర్ కాలనీలో ఆయన విగ్రహాన్ని ఏర్పాటు చేశారు. ప్రతి సంవత్సరం ఆయన జయంతిని కాలనీ వాసులు నిర్వహిస్తారు.
మూలాలు
వర్గం:భారత కమ్యూనిస్టు నాయకులు వర్గం:ప్రకాశం జిల్లా వ్యక్తులు వర్గం:1929 జననాలు వర్గం:2002 మరణాలు
సిసాల్పినియా
సిసాల్పినియా (లాటిన్ Caesalpinia) పుష్పించే మొక్కలలో ఫాబేసి కుటుంబానికి చెందిన ప్రజాతి.
మూలాలు
వర్గం:ఫాబేసి
Caesalpinia
సుధీర్ వర్మ (నటుడు)
సుధీర్ వర్మ భారతీయ యువ నటుడు. ఆయన ప్రధానంగా తెలుగు సినిమా ల్లో నటించాడు. అలాగే కొణిదెల సుస్మిత నిర్మించిన షూటౌట్ ఎట్ ఆలేర్ అనే వెబ్ సిరీస్ లో కూడా నటించాడు.
కరీర్
2013లో కిశోర్ తిరుమల దర్శకత్వం వహించిన సెకండ్ హ్యాండ్ సినిమాతో ఆయన అరంగేట్రం చేసాడు. 2016లో వచ్చిన కుందనపు బొమ్మ చిత్రంలో ఆయన నటించాడు. ఈ చిత్రానికి ముళ్ళపూడి వెంకటరమణ కుమారుడు వర ముళ్ళపూడి దర్శకత్వం వహించాడు. ఆ తర్వాత సుధీర్ వర్మ మరికొన్ని సినిమాలు, వెబ్ సిరీస్ లలో కూడా కీలక పాత్రలను పోషించాడు.
మరణం
సుధీర్ వర్మ విశాఖపట్టణం లోని ఆయన నివాసంలో 2023 జనవరి 23న ఆత్మహత్య చేసుకున్నాడు.
నాగాలాండ్ విశ్వవిద్యాలయం
ర్యాంకింగ్స్
ఈ విశ్వవిద్యాలయం 2018 లో నేషనల్ ఇన్స్టిట్యూషనల్ ర్యాంకింగ్ ఫ్రేమ్‌వర్క్ (ఎన్‌ఐఆర్‌ఎఫ్) చేత భారతదేశంలోని విశ్వవిద్యాలయాలలో 95 వ స్థానంలో ఉంది, మొత్తంమీద (ర్యాంక్-బ్యాండ్: 101-150)
మూలాలు
వర్గం:విశ్వవిద్యాలయాలు వర్గం:భారతీయ కేంద్రీయ విశ్వవిద్యాలయాలు
2023 క్రెసెంట్ క్రికెట్ కప్
క్రెసెంట్ క్రికెట్ కప్ (ఆంగ్లం: Crescent Cricket Cup) అనేది టాలీవుడ్, బాలీవుడ్ జట్ల మధ్య ప్రతి ఏడాది జరిగే క్రికెట్ పోటీ. 2023లో ఫిబ్రవరి 26న హైదరాబాద్‌లోని ఎల్బీ స్టేడియంలో జరగనున్నాయి. ఈసారి థీమ్ సే టు నో డ్రగ్స్. బాలీవుడ్ టీమ్ కెప్టెన్ గా అర్బాజ్ ఖాన్ వ్యవహరిస్తున్నాడు. ఈ క్రికెట్ కప్ లాంచ్ ఈవెంట్ హైదరాబాద్‌లో 2023 జనవరి 22న నిర్వహించగా సీసీసీ విన్నర్‌, రన్నర్‌ కప్‌లను మంత్రులు మహమూద్‌ అలీ, తలసాని శ్రీనివాస్‌యాదవ్‌, అచ్చంపేట ఎమ్మెల్యే గువ్వల బాలరాజు ఆవిష్కరించారు.
ప్రవేశం
ఆసక్తి ఉన్నవారు క్రెసెంట్ క్రికెట్ కప్ మ్యాచ్‌ చూడడానికి స్టేడియంలోకి ప్రవేశం పూర్తిగా ఉచితం అయితే ముందస్తుగా సీసీసీ వెబ్‌సైట్‌లో తమ పేర్లను నమోదు చేసుకుని పాస్‌లను పొందాల్సిఉంటుంది.
మూలాలు
వర్గం:తెలుగు సినిమా వర్గం:హిందీ సినిమా వర్గం:భారత దేశవాళీ క్రికెట్ పోటీలు వర్గం:భారతదేశంలో క్రికెట్ లీగ్‌లు
పొచ్చెర
పోచెర, తెలంగాణ రాష్ట్రం, ఆదిలాబాద్ జిల్లా, బోథ్ మండలంలోని గ్రామం. ఇది పొచ్చెర జలపాతంఇది మండల కేంద్రమైన బోథ్ నుండి 8 కి. మీ. దూరం లోను, సమీప పట్టణమైన నిర్మల్ నుండి 35 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు, ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 628 ఇళ్లతో, 2340 జనాభాతో 1496 హెక్టార్లలో విస్తరించి ఉంది. గ్రామంలో మగవారి సంఖ్య 1127, ఆడవారి సంఖ్య 1213. షెడ్యూల్డ్ కులాల సంఖ్య 631 కాగా షెడ్యూల్డ్ తెగల సంఖ్య 50. గ్రామం యొక్క జనగణన లొకేషన్ కోడ్ 569694 .పిన్ కోడ్: 504304.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి బోథ్లో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల బోథ్లోను, ఇంజనీరింగ్ కళాశాల నిర్మల్లోనూ ఉన్నాయి. సమీప వైద్య కళాశాల, మేనేజిమెంటు కళాశాల ఆదిలాబాద్లోను, పాలీటెక్నిక్ నిర్మల్లోనూ ఉన్నాయి. సమీప వృత్తి విద్యా శిక్షణ పాఠశాల నిర్మల్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు ఆదిలాబాద్లోనూ ఉన్నాయి.
ప్రైవేటు వైద్య సౌకర్యం
గ్రామంలో6 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీలు చదివిన డాక్టర్లు ముగ్గురు, డిగ్రీ లేని డాక్టర్లు ముగ్గురు ఉన్నారు.